Dan Hati Pun Berkata

Dan Hati Pun Berkata
ialah sebuah siri drama televisyen Malaysia 2015 arahan Jo Yusof dibintangi Uqasha Senrose, Shah Iskandar, Syatilla Melvin, Amar Asyraf dan Kilafairy. Siri ini memulakan tayangan di Slot Widuri (TV1) bermula 18 Julai 2015 menggantikan Fajar Di Bukhara.

Sinopsis
Drama adaptasi novel karya Nurriez ini mengisahkan Adirra, gadis berusia 21 tahun yang merajuk setelah ayahnya, Malek, berkahwin semula dengan Umi, janda beranak satu bernama Natrah. Adirra beranggapan papanya tidak lagi menyayanginya.
Selepas perkahwinan itu, Adirra menjauhkan diri dan tinggal bersama sepupunya, Kak Ina, sambil membantu menjual pisang goreng. Di situ, dia berkenalan dengan Rashdan, lelaki yang banyak menasihati dan membantu mengubah sikapnya.
Kepulangan Adirra menggembirakan ayahnya, dan hubungan Adirra serta Rashdan direstui. Namun, Natrah yang cemburu mula menabur fitnah dan mempergunakan orang lain termasuk Maya dan Zarif untuk memisahkan mereka.
Akhirnya, Adirra dan Rashdan berkahwin secara rahsia. Dendam dan kebencian Natrah memuncak hingga dia berniat membunuh Adirra, namun perbuatannya akhirnya memakan diri sendiri.
Pelakon
Pelakon utama
 Uqasha Senrose sebagai Adirra
 Shah Iskandar sebagai Rashdan
 Syatilla Melvin sebagai Natrah
 Amar Asyraf sebagai Zafril
 Kilafairy sebagai Maya

Pelakon pembantu
 Shaharuddin Thamby sebagai Tuan Zahari
 Arash Mohamad sebagai Malek
 Fazlina Ahmad Daud sebagai Umi
 Khaty Azean sebagai Rohani
 Aidil Aziz sebagai Zakuan
 Ben Amir sebagai Adam
 Norisz Ismail sebagai Kak Lina
 Boy Iman sebagai Zain
 Asri Mokhtar sebagai Fuad
 Ayuna Yusoff sebagai Puan Khalida
 Zulkifli Salleh sebagai Pak Usop
 Nor Amisah Abdullah sebagai Mak Biah
 Raysha Rizrose sebagai Nadia
 Oktovia Manrose sebagai Uji
 Dzikir Zulkarnain sebagai Bos Nadia

Rujukan
Kategori:Drama adaptasi novel di Malaysia
Kategori:Drama Melayu
Kategori:Rancangan televisyen RTM
Kategori:Siri drama televisyen Malaysia